钦定古今图书集成/明伦汇编/闺媛典/第256卷 > 吴炳文妻毛氏
## 钦定古今图书集成/明伦汇编/闺媛典/第256卷 > 吴炳文妻毛氏

按《武进县志》：毛氏，吴炳文妻。年十九，炳文病将死，因
无子，谓氏曰：“善择所从，毋徒自苦。”既终丧，舅姑微以
夫语探之，氏怒，剪发掷地曰：“良人正恐我不能自苦，
反言以坚我志耳。”因以伯子为后。氏故读书识字，子
能言，即自教之，子懵不受教。又为延明师，终不慧。及
壮，更狎匪人，挫其产，氏郁愤成疾而殁。